เอเชียนเกมส์ 28 ส.ค. ชิง 30 ทอง ไทยยังมีหวังเหรียญรางวัล
 เสียงซอ เลิศรัตนชัย, จารุพร ลิมปิชาติ และอเล็กซ์เดอร์ ไท คูเวอร์เนท์เดวิด หวังมีเซอร์ไพรส์ แม้จะเจองานหนัก มีกาตาร์เป็นกระดูกชิ้นโตยืนขวางอยู่ แต่ขอสู้เต็มที่ ส่วนมวยสากลสมัครเล่นหญิง สุดาพร ศรีสอนดี และ นิลาวัลย์ เตชะสืบ ต่างขึ้นเวทีรอบ 8 คนหรือรอบชิงเหรียญทองแดง พบคาซัคสถานทั้งคู่ ด้านตะกร้อ ออกสตาร์ตเริ่มล่าเหรียญทองที่ 4 ทีม 4 คนหญิงไทย ประเดิมสนามรอบแรกพบมาเลเซีย,มหกรรมกีฬาเอเชียนเกมส์ 2018 จาการ์ตา ปาเล็มบัง 2018 ที่กรุงจาการ์ตา และเมืองปาเล็มบัง ประเทศอินโดนีเซีย วันนี้ (28 ส.ค.) มีชิงทั้งหมด 30 เหรียญทอง จากระบำใต้น้ำ 1 เหรียญทอง, กระโดดน้ำ 2 เหรียญทอง, ยิงธนู 4 เหรียญทอง, กรีฑา 7 เหรียญทอง, แบดมินตัน 3 เหรียญทอง, จักรยาน 4 เหรียญทอง, ขี่ม้า 1 เหรียญทอง, ยิมนาสติก 1 เหรียญทอง, คูราช 3 เหรียญทอง, ตะกร้อ 1 เหรียญทอง, เทเบิลเทนนิส 2 เหรียญทอง และวอลเลย์บอล (ชายหาด) 1 เหรียญทอง เวิร์คพอยท์ และพีพีทีวี ถ่ายทอดสดให้แฟนกีฬารับชมตลอดวัน,ไฮไลต์สำคัญของทัพนักกีฬาไทยอยู่ที่ขี่ม้า กระโดดข้ามเครื่องกีดขวาง เริ่ม 14.00 น. ไทยส่ง สายลับ เลิศรัตนชัย, เสียงซอ เลิศรัตนชัย, จารุพร ลิมปิชาติ และอเล็กซ์เดอร์ ไท คูเวอร์เนท์เดวิด ลงสนาม โดยทีมขี่ม้าไทย ซึ่งมีสายลับ, เสียงซอ และจารุพรมาจากชุดคว้าเหรียญเงินซีเกมส์ ครั้งที่ 29 เมื่อปีที่แล้ว หวังมีเซอร์ไพรส์ แม้จะเจองานหนักมี กาตาร์ ที่เอาจริงเอาจังกับรายการนี้เป็นอย่างมากเป็นกระดูกชิ้นโตยืนขวางอยู่ แต่ทีมไทยไม่ท้อ ขอสู้อย่างเต็มที่,ส่วนจักรยานเริ่มรอบแรกเวลา 09.00 น. และรอบชิงชนะเลิศเวลา 13.00 น. ทีมปั่นไทยร่วมลุ้นเหรียญรางวัลเช่นเดิม คิรินหญิง ส่งวาทินี ลือขจร, ทีมเปอร์ซูตชาย ส่งนวุติ ลี้พงษ์อยู่, ยุทธนา มะโน, ภุชงค์ ซ้ายอุดมศิลป์ และธุรกิจ บุญรัตนธนากร และเมดิสันชาย ส่งนวุติ ลี้พงษ์อยู่ และสราวุฒิ สิริรณชัย ลงสนาม,ขณะที่กรีฑาเริ่มเวลา 09.00 น. วิ่งข้ามรั้ว 110 ม.ชาย ไทยมีอภิสิทธิ์ พวงลำใย, กระโดดค้ำหญิง ชญานิศา ชมชื่นดี, พุ่งแหลนหญิง ณัฎฐา นาชาญ และจริยา วิชัยดิษฐ์, วิ่ง 800 ม.ชาย จิรายุ ปลีนารัมย์ และโยธิน ยาประจันทร์ และวิ่งผลัดผสม 4×400 ม. ไทยก็ส่งแข่งขันด้วย ซึ่งหากนักกรีฑาไทย ผ่านเข้ารอบชิงชนะเลิศ จะเริ่มชิงชัยตั้งแต่เวลา 18.35 น.เป็นต้นไป,ด้านกีฬาอื่นที่น่าสนใจของทัพไทย เบสบอล รอบแรก กลุ่มเอ ไทยพบญี่ปุ่น เวลา 09.00 น. ส่วนเรือใบและวินด์เซิร์ฟ แข่งขันวันที่ 5 เริ่มเวลา 12.00 น. มวยสากลสมัครเล่นหญิง สุดาพร ศรีสอนดี และนิลาวัลย์ เตชะสืบ เตรียมขึ้นเวทีรอบ 8 คน ผู้ชนะในรอบนี้ จะผ่านเข้าสู่รอบรองชนะเลิศ พร้อมกับการันตีได้เหรียญทองแดงเป็นที่แน่นอน โดยรุ่นไลต์เวท 60 กก.หญิง สุดาพร ศรีสอนดี พบริมมา โวโลเซงโก จากคาซัคสถาน เวลา 15.00 น. ขณะที่รุ่นเฟเธอร์เวท 57 กก.หญิง นิลาวัลย์ เตชะสืบ ชกกับสานิยา ซุลตันคีซี จากคาซัคสถาน เช่นเดียวกัน เวลา 19.30 น. ด้านตะกร้อ ออกสตาร์ตเริ่มล่าเหรียญทองที่ 4 ทีม 4 คนหญิงไทย ประเดิมสนามรอบแรก พบมาเลเซีย เวลา 15.00 น.,โปรแกรมการแข่งขันกีฬาเอเชียนเกมส์ 2018
เอเชียนเกมส์ 2018 วันนี้ (28 ส.ค.) ชิง 30 เหรียญทอง ทีมขี่ม้ากระโดดข้ามเครื่องกีดขวาง สายลับ เลิศรัตนชัย, เสียงซอ เลิศรัตนชัย, จารุพร ลิมปิชาติ และอเล็กซ์เดอร์ ไท คูเวอร์เนท์เดวิด
โปรแกรมการแข่งขันกีฬา,เอเชียนเกมส์ 2018,เอเชียนเกมส์,นักกีฬาไทย,ชิงเหรียญทอง